På samme tid voksede en ny national bevidsthed op med inspiration i [[romantikken]] og de [[Nationalisme|nationale]] strømninger i resten af Europa. [[Den islandske uafhængighedsbevægelse]] tog form i midten af århundredet under ledelse af [[Jón Sigurðsson]], som red på en spirende islandsk national bevægelse, inspireret af folkene omkring det islandske tidsskrift i København, ''[[Fjölnir]]'', samt andre danskuddannede, islandske intellektuelle. I 1874 lod Danmark Island få en grundlov og begrænset hjemmestyre, som blev udvidet i 1904, hvor [[Hannes Hafstein]] blev den første [[Ministre for Island|minister for Island]] i den danske regering.
Politik Organisationer